b'\n_START_ARTICLE_\nFionia Bank\n_START_SECTION_\nF\xc3\xb8r krisen\n_START_PARAGRAPH_\nMed en markedsandel p\xc3\xa5 ti procent var Fionia Bank landets tiendest\xc3\xb8rste pengeinstitut. Koncernen havde 550 medarbejdere, ca. 84.000 privatkunder og 7.000 erhvervskunder fordelt p\xc3\xa5 37 afdelinger p\xc3\xa5 Fyn, i Trekantomr\xc3\xa5det og K\xc3\xb8benhavn. Banken forventede i 2006 et \xc3\xa5rsresultat p\xc3\xa5 400 millioner kroner f\xc3\xb8r skat.\n_START_SECTION_\nKrisen\n_START_PARAGRAPH_\nFionia Bank var blandt de danske banker, der blev h\xc3\xa5rdest ramt af den \xc3\xb8konomiske krise i 2008-2012, hvilket bl.a. skyldes nedturen p\xc3\xa5 ejendomsmarkedet og en lemf\xc3\xa6ldig kreditpolitik._NEWLINE_Bankens omfattende problemer gjorde det n\xc3\xb8dvendigt, at der blev tilf\xc3\xb8rt ny kapital. Da det viste sig at v\xc3\xa6re umuligt at skaffe andre steder fra, indsk\xc3\xb8d Finansiel Stabilitet i starten af 2009 en milliard kroner for at redde banken.\n_START_SECTION_\nNordea overtager\n_START_PARAGRAPH_\nEfter i et halvt \xc3\xa5r at have pr\xc3\xb8vet at f\xc3\xa5 banken op og st\xc3\xa5 igen blev det den 31. august 2009 afgjort, at Nordea k\xc3\xb8bte st\xc3\xb8rstedelen af banken for 900 millioner kroner. Den resterende del af banken, ca. 2.000 s\xc3\xa6rligt risikobeh\xc3\xa6ftede erhvervskunder, der har et samlet udl\xc3\xa5n p\xc3\xa5 10 milliarder kroner, overgik til Nova Bank Fyn (Finansiel Stabilitet).'